CELEX: 31990D0638
Language: ro
Date: 1990-11-27 00:00:00
Title: Decizia Consiliului din 27 noiembrie 1990 de stabilire a criteriilor comunitare pentru eradicarea și controlul anumitor boli ale animalelor

03/Volumul 09
            
            
               RO
            
            
               Jurnalul Ofícial al Uniunii Europene
            
            
               68
            
         31990D0638
   
               L 347/27
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA CONSILIULUI
   
   din 27 noiembrie 1990
   de stabilire a criteriilor comunitare pentru eradicarea și controlul anumitor boli ale animalelor
   (90/638/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Decizia 90/424/CEE a Consiliului din 26 iunie 1990 privind cheltuielile în domeniul veterinar (1), în special articolul 24 alineatul (2),
   având în vedere propunerea Comisiei,
   întrucât în conformitate cu articolul 24 alineatul (2) din Decizia 90/424/CEE este necesar să se stabilească criterii comunitare cu privire la o măsură financiară a Comunității pentru eradicarea și controlul anumitor boli ale animalelor;
   întrucât criteriile menționate trebuie să asigure eficacitatea măsurii și să permită statelor membre să prezinte Comisiei programe care să garanteze eradicarea rapidă și controlul adecvat al bolilor în cauză,
   ADOPTĂ PREZENTA DECIZIE:
   Articolul 1
   În vederea aprobării în conformitate cu măsura prevăzută la articolul 24 alineatul (1) din Decizia 90/424/CEE, programele pe care statele membre le prezintă Comisiei trebuie să îndeplinească următoarele criterii:
   
               —
            
            
               programele de eradicare: criteriile prevăzute în anexa I;
            
         
               —
            
            
               programele de control: criteriile prevăzute în anexa II.
            
         Articolul 2
   Prezenta decizie se adresează statelor membre.
   
      Adoptată la Bruxelles, 27 noiembrie 1990.
      
         
            Pentru Consiliu
         
         
            Președintele
         
         V. SACCOMANDI
         
      
   
   
      (1)  JO L 224, 18.8.1990, p. 19.
   ANEXA I
   Criteriile pentru programele de eradicare
   Programele de eradicare trebuie să conțină cel puțin:
   
               1.
            
            
               descrierea situației epidemiologice a bolii;
            
         
               2.
            
            
               o analiză a cheltuielilor estimate și o estimare a beneficiilor anticipate ale programului;
            
         
               3.
            
            
               durata prevăzută a programului și obiectivele ce trebuie să fie atinse la încheierea programului;
            
         
               4.
            
            
               desemnarea autorității centrale însărcinate cu supravegherea și coordonarea departamentelor responsabile cu punerea în aplicare a programului;
            
         
               5.
            
            
               descrierea și delimitarea zonelor geografice și administrative în care programul urmează să fie aplicat;
            
         
               6.
            
            
               un sistem care să asigure notificarea tuturor focarelor de boală, suspecte sau confirmate, în zona respectivă;
            
         
               7.
            
            
               procedurile de control și, în special, normele privind circulația animalelor susceptibile de a fi afectate sau contaminate cu o anumită boală și inspecția periodică a exploatațiilor sau a zonelor respective;
            
         
               8.
            
            
               un sistem de înregistrare a exploatațiilor implicate în program;
            
         
               9.
            
            
               măsuri de identificare a originii animalelor;
            
         
               10.
            
            
               diferitele statute care pot fi atribuite exploatațiilor sau zonelor, obiectivele ce trebuie să fie atinse în cazul fiecărui statut, condițiile ce se aplică circulației animalelor între exploatații sau zone cu statut diferit și consecințele pierderi statutului;
            
         
               11.
            
            
               în cazul în care este necesar, o descriere a metodelor de analiză, testare și prelevare a probelor utilizate în cazul fiecărei boli;
            
         
               12.
            
            
               măsurile ce trebuie luate în cazul unor rezultate pozitive obținute în urma verificărilor efectuate conform programului. Măsurile trebuie să includă toate măsurile de precauție necesare pentru a asigura eradicarea rapidă a bolii, ținând seama de datele epidemiologice și de metodele preventive specifice acesteia, de exemplu:
               
                           (a)
                        
                        
                           tăierea animalelor afectate sau contaminate sau suspectate de a fi afectate sau contaminate, cu:
                           
                                       —
                                    
                                    
                                       distrugerea carcaselor sau folosirea acestora, după tratare, în alt scop decât consumul uman, cu condiția ca tratamentele efectuate să ofere garanțiile adecvate cu privire la sănătatea publică și/sau sănătatea animală sau
                                    
                                 
                                       —
                                    
                                    
                                       utilizarea ulterioară a cărnii, cu condiția ca aceasta să nu reprezinte un pericol pentru sănătatea umană;
                                    
                                 
                     
                           (b)
                        
                        
                           distrugerea tuturor produselor care ar putea transmite boala sau tratarea acestor produse pentru a evita orice contaminare posibilă;
                        
                     
                           (c)
                        
                        
                           o procedură de dezinfecție a exploatațiilor infectate;
                        
                     
                           (d)
                        
                        
                           tratamentul terapeutic sau preventiv ales;
                        
                     
                           (e)
                        
                        
                           o procedură de repopulare cu animale sănătoase a exploatațiilor depopulate în urma tăierilor;
                        
                     
                           (f)
                        
                        
                           crearea unei zone de supraveghere în jurul exploatațiilor infectate;
                        
                     
         
               13.
            
            
               dacă este necesar, norme pentru compensarea adecvat, acordată cât mai rapid fermierilor pentru animalele tăiate;
            
         
               14.
            
            
               asumarea de către autoritatea prevăzută la punctul 4 a obligației de a informa departamentele Comisiei în mod regulat și complet.
            
         ANEXA II
   Criteriile pentru programele de control
   Programele de control trebuie să conțină cel puțin următoarele:
   
               1.
            
            
               criteriile prevăzute la punctele 1-9, 12, 13 și 14 din anexa I;
            
         
               2.
            
            
               un sistem de control bazat pe analize serologice, microbiologice, patologice sau epidemiologice sau orice altă metodă potrivită pentru boala în cauză;
            
         
               3.
            
            
               un sistem de confirmare a absenței bolii, care să țină seama de caracteristicile epidemiologice ale acesteia.